|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,** **Управу и националне мањине-националне заједнице**Булевар Михајла Пупина 16, 21000 Нови СадТел: +381 21 487 4819ounz@vojvodina.gov.rs |
|  | Број: 128-451-2090/2021-01 |  Датум: 28. април 2021. године |

На основу члана 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини («Службени лист АПВ“, број 14/15 и 10/17) и члана 24. став 2. Покрајинске скупштинске одлуке о покрајинској управи ("Сл. лист АП Војводине", број 37/2014, 54/2014 - др. oдлука, 37/16, 29/17, 24/19 и 66/20), покрајински секретар за образовање, прописе, управу и националне мањине ‒ националне заједнице, расписује:

**КОНКУРС ЗА ФИНАНСИРАЊЕ И СУФИНАНСИРАЊЕ СРЕДЊИХ ШКОЛА У АП ВОЈВОДИНИ КОЈЕ РЕАЛИЗУЈУ ДВОЈЕЗИЧНУ НАСТАВУ У 2021. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2021. годину за финансирање и суфинансирање средњих школа у АП Војводини које реализују двојезичну наставу у 2021. години (у даљем тексту: корисници) износе **1.827.000,00 динара** и то :

**а)** за **програмске трошкове** у функцији реализације двојезичне наставе (финансирање извршилаца који реализују двојезичну наставу, трошковa материјала за образовање, стручног усавршавањe запослених – обука наставног кадра у земљи и иностранству, трошкова набавке стручне литературе и дидактичког материјала, годишње чланарине за лиценцу Кембриџ центра и чланарине за међународну матуру – ИБ, као и свих других трошкова у функцији реализације двојезичне наставе) **1.500.000,00 динара** и

**б) за набавку опреме** у функцији реализације двојезичне наставе **327.000,00 динара**.

Корисник је дужан да приликом набавке услуга и опреме поступа у складу са одредбама Закона о јавним набавкама (''Службени гласник РС '', број 91/19).

Право на доделу средстава имају установе средњег образовања које су добиле сагласност Министарства просвете, науке и технолошког развоја (у даљем тексту: Министарство) за извођење двојезичне наставе у школској 2020/2021. години.

**КРИТЕРИЈУМИ ЗА РАСПОДЕЛУ СРЕДСТАВА**

Приликом одређивања висине средстава за програмске трошкове у функцији реализације двојезичне наставе, примењују се следећи критеријуми:

* број наставника који учествују у двојезичној настави,
* број ученика у двојезичној настави,
* оправданост у смислу даљег развијања двојезичне наставе.

 Приликом одређивања висине средстава за набавку опреме у функцији реализације двојезичне наставе, примењују се следећи критеријуми:

* број двојезичних одељења и
* број наставних предмета који се предају двојезично.

**НАЧИН АПЛИЦИРАЊА**

Захтеви за доделу средстава подносе се на јединственом конкурсном обрасцу Секретаријата. Уз пријаву на конкурс, подноси се следећа документација:

1. фотокопија акта којим се доказује добијена сагласност Министарства,
2. невезана понуда за програмске трошкове, набавку опреме (калкулација трошкова).

Неблаговремене или непотпуне пријаве неће бити разматране.

**Додатне информације у вези са реализацијом Конкурса могу се добити на телефон 021/487-4819, 487-4157.**

О додели средстава корисницима одлучује покрајински секретар надлежан за послове образовања на предлог Комисије за спровођење конкурса, која разматра пристигле захтеве. Комисија задржава право да од подносиоца захтева, по потреби, затражи додатну документацију или информације односно да за доделу средстава одреди испуњење потребних услова.

Уколико пријаву потписује лице по овлашћењу, неопходно је приложити уредно потписано овлашћење за потписивање.

Резултати конкурса се објављују на интернет страници Секретаријата.

**Рок за подношење пријава на конкурс је 20. мај 2021. године.**

Пријаве се достављају лично, предајом у писарници покрајинских органа управе у Новом Саду (у приземљу зграде Покрајинске владе) или поштом на адресу: *Покрајински секретаријат за образовање, прописе, управу и националне мањине-националне заједнице, 21 000 Нови Сад, Булевар Михајла Пупина 16, са назнаком назива конкурса/програма и пројекта.*

Образац упитника са прилозима се може преузети од **28. априла 2021. године** на званичној Web презентацији Секретаријата : [**www.puma.vojvodina.gov.rs**](http://www.puma.vojvodina.gov.rs/) **.**

ПОКРАЈИНСКИ СЕКРЕТАР

 Szakállas Zsolt

    (Жолт Сакалаш)